પોકેટ કુર્તી આજકાલ ધૂમ મચાવી રહી છે. પોકેટ કુર્તી વાંચીને એમ લાગે કે ભાઇ પોકેટ સાઇઝની કુર્તી કેવી હોય. પોકેટ કુર્તી એટલે કુર્તીમાં ખિસ્સું આપેલું હોય. પહેલાં ફ્રોક અને પંજાબી ડ્રેસમાં ખિસ્સા આવતાં જ હતા. પછી ધીરે ધીરે ખિસ્સાવાળા કપડાંનો ટ્રેન્ડ ઓછો થતો ગયો. જોકે, જે મહિલાઓ ફ્રોક અને ડ્રેસ કાપડ લઇને સિવડાવે છે અને જેમને ખિસ્સા રાખવા ગમે છે તેઓ તો હંમેશાથી દરજી પાસે ડ્રેસમાં ખિસ્સું બનાવડાવતા જ આવે છે. જોકે, હવે રેડિમેઈડ કુર્તીમાં પોકેટ ટ્રેન્ડ સારો એવો પ્રચલિત બન્યો છે. લોન્ગ કુર્તી હોય કે શોર્ટ કુર્તી બંને પ્રકારની કુર્તીમાં ખિસ્સાનો ટ્રેન્ડ જોવા મળે છે. સિલ્ક, કોટન, ખાદી, લિનન વગેરે મટીરિયલમાં ઉપલબ્ધ કુર્તીમાં સાઇડ પોકેટ ઉપરાંત ફ્રન્ટ પોકેટ ટ્રેન્ડ લોકપ્રિય બની રહ્યા છે. કેટલીક કુર્તીઓમાં સાઇડમાં પોકેટ આપવામાં આવે છે, જ્યારે કેટલીક કુર્તીઓમાં ફ્રન્ટ પોકેટ આપવામાં આવે છે. જોકે, ફ્રન્ટ પોકેટ મહદઅંશે ડિઝાઇન માટે જ હોય છે. તેમાં ઝાઝી વસ્તુઓ નથી મૂકી શકાતી. સાઇડ પોકેટમાં વસ્તુઓ રહે તેવી વ્યવસ્થા હોય છે. ફ્રન્ટ ડિઝાઇનમાં વિવિધ આકાર આપવામાં આવે છે. એટલે કે મગ આકારની ડિઝાઇનનું ખિસ્સું હોય, ફૂલ આકારની ડિઝાઇનનું ખિસ્સું હોય વગેરે. જ્યારે સાઇડ પોકેટમાં કોઇ